b"\n_START_ARTICLE_\nSerendipitet\n_START_SECTION_\nOprindelse\n_START_PARAGRAPH_\nOrdet 'serendipitet' stammer fra engelsk (serendipity), og det kan f\xc3\xb8res pr\xc3\xa6cist tilbage til Horace Walpole (1717-1797), der i et brev til en god ven i 1754 ville beskrive et heldigt fund, og i denne forbindelse dannede ordet serendipity ud fra titlen p\xc3\xa5 et persisk eventyr oversat fra italiensk til engelsk, The Three Princes of Serendip, som han havde l\xc3\xa6st som barn. Serendip er et gammelt persisk navn for Sri Lanka. Eventyrets tre hovedpersoner havde den s\xc3\xa6rlige evne til at finde det us\xc3\xb8gte, og ud fra skarpsindige iagttagelser form\xc3\xa5ede de ved deduktion og syntese at slutte sig til fakta, de ikke direkte havde v\xc3\xa6ret i ber\xc3\xb8ring med.\n_START_SECTION_\nEksempel fra litteraturen\n_START_PARAGRAPH_\nF\xc3\xb8r i tiden sagde man, at den slags var et udtryk for b\xc3\xb8rns m\xc3\xa5de at lege p\xc3\xa5, men i dag ved man bedre. H.C. Andersens anti-helt, Klods-Hans, viser et oplagt eksempel p\xc3\xa5 en adf\xc3\xa6rd, vi kan kalde 'serendipitetisk' eller 'serendipitiv'. Det tilsyneladende tumpede var ikke s\xc3\xa5 dumt endda: da han gemte mudderet og den d\xc3\xb8de krage og red af sted p\xc3\xa5 geden til hoffet for at fri til prinsessen, viste det sig, at det alt sammen kunne bruges til noget godt. Eventyret handler p\xc3\xa5 overfladen om den ringeagtede brors held og lykke, men det kan ogs\xc3\xa5 l\xc3\xa6ses symbolsk, dvs. som Andersens indforst\xc3\xa5ede hyldest til serendipitet._NEWLINE_Arthur Conan Doyles f\xc3\xa6nomenale detektiv, Sherlock Holmes, gjorde begrebet kendt og brugbart, men ogs\xc3\xa5 inden for natur- og humanvidenskaberne kender man til serendipitet."